बितेको ६ महिनादेखि काठमाडौँमै बसिरहेकी यी साहित्यकारलाई काठमाडौँको ट्राफिक जाम मन पर्दैन । त्यसैले, उनी पढेरै बसिरहेकी भेटिन्छिन् । लेख्ने, पढ्ने वा एक्लै बस्ने जोस चलेका वेला धुम्धुम्ती बसि मात्रै रहन्छिन् । उनलाई त्यसै-त्यसै कल्पनामा हराउन मन लाग्छ । चर्को संगीत मन पर्दैन । उनी कुनै सम्झनामा खुसी हुन्छिन् त कुनै सम्झनामा दुःखी । प्रश्न सुनेर पुलकित भएका वेला उनको अनुहारमा मोहक मुस्कान देखिन्छ । अनुहारको कान्ति बढेको देखिन्छ ।
